Σαμαράς: Η Ελλάδα μπορεί να καλύψει τις χρηματοδοτικές της ανάγκες χωρίς στήριξη | ΠΟΛΙΤΙΚΗ | antinews.gr\nΣαμαράς: Η Ελλάδα μπορεί να καλύψει τις χρηματοδοτικές της ανάγκες χωρίς στήριξη\nΤην απόλυτη πεποίθησή του ότι η Ελλάδα μπορεί να καλύψει τις χρηματοδοτικές της ανάγκες τα επόμενα χρόνια, χωρίς να χρειάζεται την οικονομική βοήθεια από την Ευρωζώνη και το ΔΝΤ, εξέφρασε ο πρωθυπουργός Αντώνης Σαμαράς σε συνέντευξη που παραχώρησε στο πρακτορείο Bloomberg στο περιθώριο των εργασιών της συνόδου κορυφής της ΕΕ για την απασχόληση στο Μιλάνο.\nΟ πρωθυπουργός δήλωσε ότι επιδιώκει τον τερματισμό της βοήθειας που λαμβάνει η Ελλάδα από το 2010 και την παραίτηση από τις δόσεις των δανείων για την επόμενη διετία. «Αισθανόμαστε εντελώς άνετα» ότι η Ελλάδα μπορεί να καλύψει τις χρηματοδοτικές της ανάγκες από τις αγορές ομολόγων τα επόμενα χρόνια, δήλωσε ο πρωθυπουργός. «Η βελτίωση στα δημόσια οικονομικά και τα χαμηλά επιτόκια έχουν ενθαρρύνει τον κ. Σαμαρά, ο οποίος δήλωσε ότι το ελληνικό κοινοβούλιο θα συζητήσει τον τερματισμό της βοήθειας από την Ευρωζώνη και το Διεθνές Νομισματικό Ταμείο - που έχουν χορηγήσει 240 δισεκ. ευρώ για δάνεια διάσωσης στην Ελλάδα - κατά τη διαδικασία παροχής ψήφου εμπιστοσύνης στην κυβέρνηση, η οποία ολοκληρώνεται αύριο», αναφέρει το δημοσίευμα του Bloomberg.\nΩστόσο, προσθέτει το δημοσίευμα του Bloomberg, αξιωματούχοι της Ευρωζώνης και του ΔΝΤ επιμένουν ότι η Ελλάδα πρέπει να διατηρήσει την πρόσβασή της σε κεφάλαια διάσωσης για το επόμενο έτος. Τα ελληνικά ομόλογα είχαν φέτος την καλύτερη επίδοση στους δείκτες του Bloomberg, αποφέροντας κέρδη 20% έως σήμερα. Η απόδοση των 10ετών ομολόγων μειώθηκε στο 5,52% στις 8 Σεπτεμβρίου, στο χαμηλότερο επίπεδο από τις αρχές του 2010. Η απόδοσή τους, μειώθηκε σήμερα κατά 8 μονάδες βάσης στο 6,61%, αναφέρει το Bloomberg.\nUncle Stgm 09/10/2014 13:24:56\nΤι τις θέλουν τις προαναγγελίες για έκδοση ομολόγων και έξοδο στις αγορές;\tΜε ακρίδες έχουν να κάνουν εκεί, όχι με Αρσακειάδες.\tΑν εν πάσει περιπτώσει επιμένουν και το θέλουν τόσο πολύ, αυτά τα κάνεις, δεν τα προαναγγέλλεις για να "στηθούν" οι ακρίδες σούζα...\thttp://www.bloomberg.com/quote/GGGB10YR:IND/chart\nΔιογένης @ Uncle Stgm 09/10/2014 13:45:04\nΚαλύτερα να ασχολείστε με πράγματα που γνωρίζετε και καταλαβαίνετε.\tΗ ελληνική αγορά ομολόγων είναι πολύ εύκολα χειραγωγίσιμη. Τα επιτόκια με τους δανειστές των "αγορών" είναι ήδη προσυμφωνημένα. Αν δεν κάνουν και τώρα κανένα κερδοσκοπικό παιχνιδάκι όσοι έχουν inside information, πότε θα το κάνουν;\tΑκριβώς το ίδιο έγινε και το Μάρτιο, λίγες εβδομάδες πριν από την πρώτη μεταμνημονιακή έξοδο της Ελλάδας στις αγορές.\tΟ Σαμαράς έχει διεθνή τραπεζική στήριξη για το εγχείρημα απεμπλοκής από τα Μνημόνια, από τότε που έκανε το δεύτερο ταξίδι στην Αμερική και συναντήθηκε με όσους έπρεπε να συναντηθεί εκεί. Έκτοτε, η πορεία των ελληνικών ομολόγων είναι περίπου προδιαγεγραμμένη και τα ενδιάμεσα είναι κερδοσκοπικά παιχνιδάκια.\tΘα αλλάξει κάτι μόνον αν αλλάξει η ελληνική κυβέρνηση. Και όσοι αγαπούμε την Ελλάδα και δεν θέλουμε τα Μνημόνια θα πρέπει να θέλουμε να μην αλλάξει η ελληνική κυβέρνηση με μία που δεν ξέρει πώς να διαχειριστεί την Ελλάδα χωρίς στήριξη.\tΟ ΣΥΡΙΖΑς είναι φανερό ότι επιθυμεί μια Ελλάδα με "δωρεάν" στήριξη, μια Ελλάδα δηλαδή για την οποία θα πληρώνουν άλλοι. Οι Γερμανοί ή οι άλιενς. Και εμείς δεν θα πρέπει να κάνουμε τίποτε για αυτό. Τέσσερα χρόνια μνημονίου δεν τους έκαναν να καταλάβουν ότι κάτι τέτοιο δεν υπάρχει...\tΑφού λοιπόν δεν υπάρχει, η μόνη λύση είναι να είμαστε μόνοι μας. Στα πόδια μας. Όπως κάθε φυσιολογικό κράτος. Όπως μόνοι μας ήμασταν από τότε πού φτιάξαμε κράτος. Όλα τα άλλα είναι για όσους γουστάρουν να συνεχίσει η καταστροφή του ελληνικού κράτους και της ελληνικής κοινωνίας από τα Μνημόνια της συμφοράς.\nΡεαλιστης @ Διογένης 09/10/2014 13:58:19\nΕξαιρετικο σχολιο. Μονο που φοβαμαι οτι θα επιτεθουν οι τρολακιδες (οι μοντερνοι αφισοκολλητες). Φυσικα δεν αναφερομαι στον θειο.\nΔιογένης @ Ρεαλιστης 09/10/2014 20:54:11\n"Τρολάκηδες, οι μοντέρνοι αφισοκολλητές"! Μνημειώδες!\nUncle Stgm @ Διογένης 09/10/2014 14:05:13\nΘα δείξει, όταν έλθει η ώρα των πράξεων. Εδώ είμαστε, για τη διαφορά απόψεων θα κρίνει η πραγματικότητα.\nMCA @ Διογένης 09/10/2014 14:10:27\nΑπό που αντλείται την βεβαιότητα ότι ο Σαμαράς έχει την διεθνή τραπεζική στήριξη; Το διαβάσετε πουθενά σας το είπαν;\tΠαρακολουθώντας τις κινήσεις,συναντήσεις του Πρωθυπουργού,συνδυάζοντας τες με τα ενεργειακά και τις καλές σχέσεις με το Ισραήλ, θα μπορούσε κάποιος να υποθέσει ως αληθινό το σενάριο σας.\tΗ σιγουριά με την οποία περιγράφετε τα γεγονότα δημιουργεί την εντύπωση ότι έχετε πληροφορίες από πρώτο χέρι, πράγμα που αμφιβάλω. Αν όμως βγείτε σωστός στις προβλέψεις θα σας βγάλω το καπέλο.\nUncle Stgm @ MCA 09/10/2014 14:23:10\nΘα πληρώνουν επιτόκιο 6 % στο δεκαετές στην... και στην... "ελληνική" τράπεζα, για να μη τυχόν προχωρήσει λίγο πιό πέρα η γραμμή παροχής ρευστότητας της ΕΚΤ (LTRO και τιτλοποιημένα)...\tΈτσι μάλλον θα συνεχίσουν να ανοίγουν στην Ελλάδα χιλιάδες καφέ μπαρ και γουρουνάδικα ξεπλένοντας "μαύρα", και θα συνεχίσουν να μειώνονται οι Ελληνικές εξαγωγές (15 % σε μηνιαία βάση και 25 % σε ετήσια, όπως ανακοινώθηκε για τον Αυγουστο)....\nUncle Stgm @ MCA 09/10/2014 14:34:48\nΘελουν να ξαναζωντανέψουν σε full-speed το "Sarko-Berlu-Papadimas - trade";\tA large portion of the financing provided to eurozone banks through the LTRO was used to buy periphery sovereign debt. This became known as the 'Sarko trade' after Nicolas Sarkozy suggested that the LTRO meant that the Italian and Spanish governments could depend on their countries' banks to buy their bonds.\thttp://lexicon.ft.com/Term?term=long_term-refinancing-operation-_-ltro\nUncle Stgm @ Διογένης 09/10/2014 14:16:32\nΤο Μάρτιο δεν υπήρχε ακόμη ύφεση στη Γερμανία και το θέμα των "σκασμένων" τραπεζων δεν είχε τεθεί ξανά.\tΌταν θέτεις θέμα νέου δανεισμού απο τις αγορές, ακριβώς την ώρα που\t- ο Ρέντσι πιέζει την ευρωδεξιά για δημόσιο-ευρωπαικό αναπτυξιακό πακέτο τόνωσης της πραγματικής οικονομίας,\t- η ύφεση διείσδυσε στον πυρήνα και ο αποπληθωρισμός στο σύνολο της ευρωζώνης\t- ο Ντράγκι ετοιμάζεται να αγοράσει τιτλοποιημένα δάνεια,\tτι διάολο αίσθηση της μακροοικονομίας υπάρχει στο κυβερνητικό επιτελείο;\tΗ αίσθησή μου είναι ότι θα βάλουν πάλι τις "ελληνικές" τράπεζες να "ρουφήξουν" ομόλογα και έντοκα γραμμάτια Ελληνικού δημοσίου, καταναλώνοντας όλη τη ρευστότητα που θα πάρουν από την ΕΚΤ για τα τιτλοποιημένα.\tΤο παιχνίδι της ουράς με το σκύλο της...\tΟπότε η πραγματική οικονομία θα μείνει ως είθισται στο ακουστικό.\nΔιογένης @ Uncle Stgm 09/10/2014 19:11:59\nΟι ελληνικές τράπεζες δεν μπορούν να "ρουφήξουν" τίποτε, όσο έχουν "απαγορευτικό" από την ΕΚΤ. Ακόμη έχουν. Στην αρχή τους είχαν πει "έως 30% των εκδόσεων σας επιτρέπουμε να παίρνετε", μετά ούτε αυτό! Μόνον ξένοι. Όσο και εάν σας φαίνεται περίεργο.\tΌλα αυτά που λέτε είναι ανοησίες. Δεν έχουν καμία σχέση με την πιστοληπτική ικανότητα μιας χώρας. Πιστοληπτική ικανότητα έχεις, αν είσαι σοβαρός και αν έχει συμμαζέψει κάπως τα νούμερά σου. Ο ΓΑΠ ήταν επίτηδες ασόβαρος, για να διαλύσει την ελληνική πιστοληπτική ικανότητα. Συν το ότι έκανε ό,τι μπορούσε για να ξεσυμμαζέψει τα νούμερα. Ο Σαμαράς είναι σοβαρός και την ξαναβρήκε 11 μήνες μετά που ανέλαβε την εξουσία. Και διότι από την πρώτη στιγμή προσπαθούσε να συμμαζέψει τα νούμερα. Ασχέτως αν, για πολιτικούς λόγους, κατάφερε να βγει στις αγορές μόνον 22 μήνες μετά την ανάληψη της εξουσίας.\tΌλα αυτά τα άσχετα που αναφέρετε δεν εμποδίζουν όλη την υπόλοιπη Ευρώπη και όλη την υπόλοιπη ανθρωπότητα να έχει πιστοληπτική ικανότητα. Γιατί να εμποδίζουν την Ελλάδα;\tΤα επιχειρήματα αυτά, μου θυμίζουν μια συζήτηση στην τηλεόραση, κάπου εκεί στις 5-6-7-8-9-10 Μαΐου, όταν ακόμη προσπαθούσαμε να συνέλθουμε από το σοκ του Μνημονίου, που μόλις μας είχε φορέσει ο ΓΑΠ. Κάποιος δημοσιογράφος λίγο πιο έξυπνος από τους άλλους έθετε τέτοιου είδους ερωτήματα. Γιατί και οι άλλοι έτσι, γιατί και οι άλλοι αλλιώς, εμείς γιατί να μην έχουμε πιστοληπτική ικανότητα. Δεν μπορούσε να βρει ο άνθρωπος ικανοποιητική απάντηση, κάτι να έχουμε εμείς στραβό που να μην το έχει κανένας άλλος. Πέφτει μια αμήχανη σιωπή ενός-δυο δευτερολέπτων στο πάνελ, και τότε πετάγεται ο Παν. Γεννηματάς (ο πρώην αντιπρόεδρος της ΕΤΕπ, που μέχρι τότε τον είχα σε κάποια εκ του μακρόθεν εκτίμηση) και λέει το αμίμητο (τότε), που έγινε κλισέ αργότερα: "Ναι, αλλά εμείς δεν παράγουμε τίποτε!". Κάτι με το οποίο έσπευσαν "φυσικά" να συμφωνήσουν και ο δημοσιογράφος-συντονιστής και οι λοιποί συνομιλητές. "Φυσιολογική" λοιπόν η ένταξη στο Μνημόνιο, καμία συνωμοσία του ΓΑΠ. Όλα εντέξει, ε;\tΝαι, με μια διαφορά. Δεν "σταματήσαμε να παράγουμε" τον Μάιο του 2010! Ούτε "αρχίσαμε να παράγουμε" τον Μάιο του 2013, οπότε ήταν και πάλι εφικτή η έξοδός μας στις αγορές!\tΒασικά όλα αυτά είναι άσχετα με την πιστοληπτική ικανότητα ενός κράτους και δεν είναι τίποτε άλλο παρά το απαύγασμα της μνημονιακής ανοησίας της ελληνικής κοινωνίας και της συλλογικής παράκρουσης περί την κρίση. Δεν έχουν καμία σχέση με οποιαδήποτε οικονομική θεωρία και βρίσκουν έδαφος μόνον σε πρόθυμους τηλεθεατές και δημοσιογραφούντες με οικονομική αμορφωσιά. Δυστυώς, κάποιοι από αυτούς είναι μέχρι και καθηγητές οικονομικών σχολών ΑΕΙ. Τι να περιμένουμε μετά από τον ανώνυμο σχολιαστή του διαδικτύου...\nUncle Stgm @ Διογένης 09/10/2014 19:54:17\n"Και όμως κινείται", αγαπητέ Διογένη, το carry-trade ή Sarko-trade. Δυστυχώς. Έχουν βάλει λυτούς και δεμένους για να άρει το απαγορευτικό η ΕΚΤ. Ξέρω τι λέω δυστυχώς, και δεν είναι εσωτερική πληροφόρηση, δεν είναι δουλεια μου τα χρηματοπιστωτικά, μηχανικός είμαι\t" Επιστρέφουν στην αγορά ελληνικών ομολόγων οι\thttp://www.euro2day.gr/news/economy/article/1247436/epistrefoyn-sthn-agora-ellhnikon-omologon-oi-eghor.html\tΕλπίζω να μη τους κάνουν τη χάρη.\tΚαταλαβαίνετε; Παίρνουν LTRO με 0,5 % από την ΕΚΤ, προσεχώς θα της πουλάνε και τιτλοποιημένα, και θέλουν να δανείζουν στο Ελληνικό Δημόσιο με 5,5 - 6 %. Πασάδες στα Γιάννενα!\tΚαι φορτώνουν τόκους ουράνιους στο Ελληνικό δημόσιο και το target2 θα χρεώνει το δανεικό κεφάλαιο ως liability της Τράπεζας της Ελλάδας. Δηλαδή και για τα δανεικά που παίρνουν οι "ιδιωτικές" τράπεζες φιλοδοξώντας να βγάλουν σίγουρο κέρδος 5 % απο το Ελληνικό δημόσιο, ΤΕΛΙΚΟΣ ΕΓΓΥΗΤΗΣ είναι πάλι το Ελληνικό Δημόσιο.\tΑυτό το λένε "Επιχειρηματικότητα" του ιδιωτικού τομέα, με ανάληψη ρίσκου... Newspeak.\tΚινδυνεύουμε από αυτή την αρπαγή, ακριβώς γιατί οι κυβερνώντες δεν έκαναν αυτό που έκανε η Ιρλανδία, η Μ. Βρετανία, Ισπανία, Ολλανδία και πρόσφατα η Σλοβενία με τα τραπεζικά σύστήματά τους (και η Πορτογαλία με την BCE): Το Ελληνικό ΤΧΣ δεν κράτησε τις μετοχές που αντιστοιχούσαν στην ανακεφαλαιοποποίηση που εγγυήθηκε. Και επιπλέον έδωσε warrants στους παλιούς μετόχους - σε καμμία άλλη χώρα δεν συνέβη.\nΔιογένης @ Uncle Stgm 09/10/2014 20:38:49\nΑναρωτιέμαι αν είστε απλός ανόητος ή παπαγαλάκι. Προς το παπαγαλάκι κλίνουν τα περί warrants: Η μόνη χώρα στην οποία έγινε PSI ήταν η Ελλάδα. Ακριβώς για αυτό προσυμφωνήθηκαν (πριν από το PSI) τα warrants και τα CoCos (που δεν χρησιμοποιήθηκαν τελικά) στην Ελλάδα, για να δεχθούν οι ελληνικέ τράπεζες να μετάσχουν "εθελοντικά" στο PSI.\tΠρος το "ανόητος" κλίνει η παραπομπή του άρθρου: Δεν έχει καμία σχέση με "έγκριση" της ΕΚΤ για να συμμετάσχουν οι ελληνικές τράπεζες σε νέες εκδόσεις ομολόγων με αυτό το άρθρο. Το άρθρο αναφέρεται στην επανέκδοση του τριετούς και του πενταετούς ομολόγου, που είχε ήδη εκδόσει μέσα στο 2014 η ελληνική κυβέρνηση και στο οποίο δεν συμμετείχαν με νέα κεφάλαια οι ελληνικές τράπεζες, αλλά με ανταλλαγή εντόκων γραμματίων και μόνον. Αυτό συνέβη στις 12 Σεπτεμβρίου. Ξαναγκουγκλάρατε. Θα το βρείτε.\tΠρος το παπαγαλάκι: Αυτό που περιγράφετε για τη διαφορά με την οποία δανείζεται μια τράπεζα και ξαναπουλάει το χρήμα της στο ελληνικό δημόσιο, το κάνει απαράλλακτα οποιαδήποτε ευρωπαϊκή τράπεζα συμμετέχει στην αγορά ελληνικών ομολόγων. Βρίσκει πάμφθηνο χρήμα και το πουλάει πανάκριβα. Οι μόνες που απαγορεύεται να συμμετάσχουν είναι οι ελληνικές. Για ποιο λόγο; Πέρα από το ότι πολλοί έχουν λόγους να θέλουν να χάσουν οι ελληνικές (μόνον) τράπεζες μια καλή πηγή κερδοφορίας, υπάρχει και το πολιτικό κόμπλεξ των φίλων σας των Γερμανών: "Να μην έχει εύκολο χρήμα για δανεισμό η Ελλάδα".\tΠρος το "ανόητος" κλίνει το "να μην πληρώσουμε περισσότερο επιτόκιο και να μείνουμε στα Μνημόνια". Δεν ήταν αρκετό το 25% του ΑΕΠ και το 27% ανεργία. Να χάσουμε κι άλλο για να μην πληρώσουμε για λίγους μήνες μερικές δεκάδες εκατομμύρια τόκους (για τόσο μιλάμε!). Μετά το επιτόκιο θα πέσει λόγω του αρμπιτράζ με τις λοιπές χώρες του ευρώ. Που για τον λόγο αυτόν πέφτουν συνεχώς τα επιτόκια Ιρλανδίας, Ιταλίας, Ισπανίας, Πορτογαλίας. Μόλις πέσει το επιτόκιο ξαναβγαίνεις στις αγορές και εξαγοράζεις τα παλιά σου ομόλογα με το υψηλό επιτόκιο, με μια μικρή εφάπαξ ζημιά, για να μην πληρώνεις ψηλό τόκο για 10 χρόνια. Απλά πράγματα.\tΕν πάση περιπτώσει, μπορεί να είστε και από τα δύο. Το μέλλον θα δείξει.\nUncle Stgm @ Διογένης 09/10/2014 21:15:03\nΕίπαμε. Το μέλλον θα δείξει, αλλά φυσικά δεν θα κρίνει εσάς και εμένα, ποιός ρίναι ανόητο και ποιός ξυπνοπούλι. Θα δείξει που είναι τα χωράφια-"αγορές" του Πινόκιο, όπου φυτρώνουν "εύκολα λεφτά" (που τα θελουμε). Κατά τα άλλα, μέχρι να φυτρώσουν, εσεις ασχοληθείτε με τους "εχθρούς σας" τους Γερμανούς που τα θέλουν "δύσκολα" τα λεφτά.\tΕν τω μεταξυ, κυττάξτε ξανά την ανάρτηση:\t" εφόσον δεν υπάρξουν ανατροπές στην εφαρμογή του προγράμματος, σε δεύτερο χρόνο θα επιτραπεί και η αγορά ομολόγων από τη δευτερογενή αγορά".\tΤα Warrants, το θυμάμαι καλά, αποφασίστηκαν το πολύ μετα το PSI, αρχές 2013. Καμμιά σχέση με PSI.\nNaruto @ Διογένης 09/10/2014 16:51:52\nΕιλικρινά Διογένη η εικόνα που παρουσίασες ειναι ελπιδοφόρα . Θα ρωτήσω όμως και εγώ όπως ο ΜCA ειναι απλώς προβλέψεις ή έχεις εσωτερική πληροφόρηση ,για να ξέρουμε να χαιρόμαστε αν ειναι το δεύτερο .\nΔιογένης @ Naruto 09/10/2014 19:01:17\nΚαμία εσωτερική πληροφόρηση δεν έχω, αλλά και να είχα δεν θα την έλεγα.\tΑπλή ανάγνωση των γεγονότων. Τίποτε περισσότερο. Ένα κι ένα κάνουν δύο.\tΟι λεγόμενες "αγορές" είναι συγκεκριμένοι άνθρωποι. Πέντε μεγάλες επενδυτικές τράπεζες υπάρχουν στις ΗΠΑ. Άλλες δυο-τρεις στην Ευρώπη. Πολλές μεσαίες από εκεί και πέρα. Τα δισεκατομμύρια είναι παιχνιδάκι για αυτούς. Φίλος μου καλός είναι μεγαλοστέλεχος σε μια τέτοια τράπεζα. Κάποτε εδώ ένας γνωστός μου χρειάστηκε ένα μεγαλούτσικο (για τα δικά μας δεδομένα) δάνειο για πρότζεκτ στο εξωτερικό περί τα 30 εκ. Οι δικές μας τράπεζες χαμένες στην κρίση. Του κάνω ένα τηλέφωνο, λέω, σας ενδιαφέρει; Γέλασε. Μου λέει, κάτω από 500 εκατομμύρια δεν υπάρχει καν λόγος να μπούμε σε συζήτηση. Το δάνειό σου είναι μικρομεσαίο.\tΑυτοί λοιπόν οι γίγαντες κινητοποιούν δισεκατομμύρια με το πάτημα ενός πλήκτρου. Ποιος ο λόγος να κάνουν το ένα ή το άλλο; Δεν είναι μόνον το κέρδος από τις προμήθειες μιας έκδοσης ομολόγων, είναι ότι ένα κράτος θα σου φέρει μετά με μαθηματική βεβαιότητα και άλλες δουλειές, εάν ξεκινήσεις τέτοιου είδους μπίζνες χρηματοδότησης. Χώρια την πολιτική επιρροή και το γκλάμουρ, που πάντοτε παίζει ρόλο. Αυτοί ειναι οι τύποι που "σηκώνουν τα τηλέφωνα και αλλάζουν νόμους" και το κάνουν σε όλες τις χώρες και με τον κάθε Δραγασάκη για υπουργό, όχι οι διάφοροι "μικρομεσαίοι" για τα δικά τους δεδομένα, φίλοι των πολιτικών μας.\tΚάποια στιγμή λοιπόν, όταν τα spreads της Ελλάδας άρχισαν να πέφτουν ραγδαία εκεί Απρίλιο-Μάιο 2013, αφού όλοι (πλην των εδώ ιθαγενών, νυν και μελλοντικών ψηφοφόρων του ΣΥΡΙΖΑ) έβλεπαν ότι η Ελλάδα σταθεροποιούνταν με γοργά βήματα, το επιτόκιο της Ελλάδας πλησιάζε με ταχύτητα το ψυχολογικό όριο να φτάσει το εφτά κόμμα ενενήντα κάτι τοις εκατό. Εκεί άρχισαν να ελπίζουν οι δικοί μας ότι θα ξαναβγουν στις αγορές. Ο Στουρνάρας τους φρέναρε, διότι το θεωρούσε "παρακινδυνευμένο" (ενώ το να μένεις στα μνημόνια, ε;; σκέτη ασφάλεια!). Μετά αμέσως σε είκοσι μέρες ήρθε η κρίση της ΕΡΤ. Το μομέντουμ είχε χαθεί. Τα επιτόκια άγγιξαν πάλι το 13%.\tΕκεί προφανώς ο Σαμαράς κατάλαβε ότι πρέπει να κάνει σωστή και προσεκτική προεργασία. Πήγε τον Αύγουστο στις ΗΠΑ και συνάντησε τους κατάλληλους ανθρώπους. Δεν θα σας πω εγώ ποιους, τα ρεπορτάζ από εκέινη την εποχή είναι άφθονα. Κάποιους και κατ' ιδίαν. Μεγάλες δουλειές κλείστηκαν και προφανώς αυτά που παίζονται σε τέτοιες συναντήσεις υπερβαίνουν τη γνώση οποιουδήποτε παρατηρητή. Οι άνθρωποι αυτοί έχουν μετόχους που περιμένουν λογοδοσία και, κυρίως, κέρδη. Αν δεν έχουν μερικές δεκάδες (τουλάχιστον) εκατομμύρια άμεσα έσοδα από την κάθε μπίζνα, ποιος ο λόγος να δικαιολογούν το μισθό τους; Πάντως δεν θα συναντηθεί ένας πρωθυπουργός με επικεφαλής τέτοιων τραπεζών για να κάνουν "προκαταρκτικές" συζητήσεις. Εκεί γίνονται οι τελειωτικές συμφωνίες, εκεί "δίνουν χέρια".\tΦεύγει ο Σαμαράς από τις ΗΠΑ και βλέπει κανείς το επιτόκιο της Ελλάδας να βολοδέρνει για μήνες κάπου εκεί το 8-9%. Απαγορευτικό μεν για έξοδο στις αγορές, αλλά σε "απόσταση βολής". Από 7,5% και κάτω, η Ελλάδα είναι στις αγορές. Όσο επιχειρούσε η Ελλάδα να κάνει το βήμα, τόσο η Γερμανία (κυρίως) της έβαζε εμπόδια. Δεν ήθελε η Γερμανία την απεξάρτηση της Ελλάδος. Παρακολουθούσα το "ασανσέρ" του σπρεντ, των ελληνικών επιτοκίων, με την αγωνία απελευθέρωσης της χώρας μου από τα δεσμά. Κάθε φορά που η Ελλάδα "πλησίαζε" τον στόχο της εξόδου στις αγορές, το επιτόκιο έπεφτε, μόλις μας φρέναρε η Γερμανία, το επιτόκιο ανέβαινε.\tΣτις 9 Απριλίου που τα καταφέραμε τελικά είχαμε απότομη πτώση των επιτοκίων όχι μόνον ΠΡΙΝ από την έκδοση του πενταετούς ομολόγου, αλλά και αμέσως μετά. Ο λόγος ήταν ότι άλλαξε το κλίμα. Το έντονο ενδιαφέρον "κανονικών" επενδυτών (και όχι μόνον hedge funds) για την ελληνική έκδοση απέδειξε ότι η Ελλάδα είχε "ζητήση" και μάλιστα πολύ περισσότερη από όση θα περίμενε κανείς. Αυτό βελτίωσε την εικόνα των ελληνικών ομολόγων ακόμη περισσότερο. Η μέση τιμή των επιτοκίων συνέχισε να κατεβαίνει σταθερά μέχρι τον Σεπτέμβριο.\tΚάπου εκεί η κυβέρνηση ανακοίνωσε για πρώτη φορά δημόσια ότι δεν θέλει να ματαξαναδεί μνημόνια στα μάτια της από το 2015 και έπειτα. Αααα, σου λέει εκεί, τι πάει να κάνει η Ελλάδα, επικίνδυνα πράγματα. Για πότε έφτασε το επιτόκιο από το 5,5% στο 6,5% ούτε που καταλάβαμε. Δεν είναι "1%" η διαφορά, είναι πάνω από 20% αλλαγή του επιτοκίου και κάπου ενδιάμεσα η αλλαγή της αξίας των ελληνικών ομολόγων (δεν έχω τώρα πρόχειρο τον μαθηματικό τύπο). Για trading μερικών ημερών μιλάμε για τεράστια ποσά και τεράστια κέρδη ή τεράστιες ζημίες. Πώς δημιουργήθηκε αυτή η ανησυχία; Ποιον έπιασε το άγχος μην τυχόν και βγει η Ελλάδα από τα Μνημόνια και τι θα κάνει η κακομοίρα;\tΚανέναν. Αυτά είναι διαδόσεις διεθνών παπαγαλακίων, κόμπλεξ ανωτερότητας της Γερμανίας (που μάλλον όμως το έχει ψιλοαποδεχθεί, αν και δεν της αρέσει) και συμφέροντα περί της διεθνούς παρέας του ΓΑΠ, που κάπως τα είχαν οργανώσει και τώρα ξαφνικά δεν τους βγαίνουν.\tΑλλά επειδή κάποιοι θα το ΕΦΤΙΑΧΝΑΝ το κλίμα αυτό (όπως το φτιάχνει π.χ. το ΔΝΤ, όρα σημερινές δηλώσεις Lagarde), αν κάποιος ήθελε να παίξει ένα κερδοσκοπικό παιχνίδι ήταν χρυσή ευκαιρία. Πώς γίνεται το παιχνίδι αυτό; Είναι απλό. Αν έχεις κρίσιμη ποσότητα ομολόγων στα χέρια σου, φροντίζεις να κάνεις μερικές συναλλαγές στο ύψος που θέλεις και μετά διασπείρεται η ανησυχία από μόνη της στους κατόχους των ελληνικών ομολόγων: Ρε μπας και θα υπάρχει θέμα με την Ελλάδα; Αν είσαι ένα απλός ντήλερ σε ένα dealing room, είναι βέβαιο ότι θα αναρωτηθείς μήπως κάτι δεν πάει καλά. Όλο και κάποιοι θα σου πουν "πούλα γιατί ποτέ δεν ξέρεις" και αν η ψυχολογία αυτή στηριχθεί κατάλληλα στα κατάλληλα σημεία από όσους έστησαν εξαρχής τη χειραγώγηση, τότε τα κορόιδα θα πουλήσουν και όσοι έστησαν τη χειραγώγηση θα "μαζέψουν" το χαρτί σε χαμηλές τιμές.\tΠάμε τώρα στα της ελληνικής κυβέρνησης: Όταν ο πρωθυπουργός σου έχει συναντήσει τους κατάληλλους ανθρώπους αυτοπροσώπως και, προφανώς, έχει δώσει τα χέρια, τότε 1) αποκλείεται να μην συνεχίσεις να μιλάς μαζί τους και μετά που τους είδε ο πρωθυπουργός σου και 2) οι κουβέντες περί του πρακτέου έχουν γίνει πολύ πριν το πράγμα π.χ. με την έξοδο του ΔΝΤ από το ελληνικό πρόγραμμα δουν το φως της δημοσιότητας.\tΔηλαδή, η κυβέρνηση, αν έχει δει σοβαρά και όχι επιπολαια το θέμα (και η προσωπική εμπλοκή του Σαμαρά είναι εγγύηση για αυτό, όχι επειδή τον υποστηρίζουμε, αλλά επειδή ξέρουμε πώς δουλεύει ο Σαμαράς), τότε η "τεχνική" προετοιμασία για την έξοδο από τα Μνημόνια έγινε πολύ πριν περαστεί και δημοσιοποιηθεί στο προσχέδιο προϋπολογισμού.\tΑυτό προϋποθέτει μια στοιχειωδώς σοβαρή συνεργασία με τους επενδυτικούς κολοσσούς που εξαρχής στήριξαν το εγχείρημα "η Ελλάδα στις αγορές". Όχι επειδή μας αγαπούσαν, αλλά επειδή ήταν/είναι μια εξαιρετική μπίζνα. Ακόμη και να χάσουν λεφτά στο μέλλον (αν π.χ. έρθει ο ΣΥΡΙΖΑ) αυτοί έχουν ήδη βγάλει έσοδα για τους μετόχους τους, οπότε τα άλλα είναι ποιος ζει ποιος πεθαίνει.\tΗ πεποίθησή μου λοιπόν προέρχεται από όλα αυτά, συν το γεγονός ότι ο ΟΔΔΗΧ έχει δέιξει μέχρι στιγμής εξαιρετικό, υποδειγματικό επαγγελματισμό στις προηγούμενες εξόδους της Ελλάδας στις αγορές.\tΚαμία εσωτερική πληροφόρηση, είναι απλώς η παραπάνω ανάλυση. Όποιος πείθεται, πείθεται. Όποιος δνε πείθεται , δεν πείθεται.\nUncle Stgm @ Διογένης 09/10/2014 20:08:18\nΤο ακόμη πιο τραγικό, Διογένη, είναι ότι οι "Ελληνικές" τράπεζες φιλοδοξούν να αγοράζουν ομόλογα δημοσίου και στη δευτερογενή αγορά!\tΤο LTRO το έλαβαν τέλος 2012 αρχές 13 και το έχουν παρκαρισμένο στις άτοκες καταθέσεις της ΕΚΤ. 2016 πρέπει να επιστραφεί. Μέχρι τότε προλαβαίνουν να κανουν μερικά γιο-γιο με την αποδοση των ομολόγων...\tΜόλις ανήγγειλε ο Ντράγκι την αγορά τιτλοποιημένων, εκεί να δείς το χορο της ακρίδας - που είδε μπροστά της λαχανόκηπο. Να η ευκαιρία να διορθώσουν δραστικά τους ισολογισμούς τους μετά τη Βλακ-ροκ.\tΤο λογικό θα ήταν να τους κόψουν το βήχα, αλλά δεν το ελπίζω ιδιαίτερα... μη ξεχνάμε την προιστορία των Πόουλ Τόμσεν, Μαζόχ κτλ: Ο νεαρός τότε Τόμσεν είχε αναλάβει λίγο πρίν το 1990 να αναμορφώσει το τραπεζικό σύστημα της Γιουγκοσλαβίας μαζί με τον ...πρώην manager Μιλόσεβιτς. Και το μανατζάρησαν..\nΔιογένης @ Uncle Stgm 09/10/2014 20:42:05\nΠάνω λοιπόν που κάθεσαι και ξεσκίζεσαι για να γράψεις ένα κατεβατό αναλύοντας κατά πώς μπορείς μια κατάσταση, αντί να σου απαντήσει κάποιος γι' αυτό που έγραψες, κάθεται και σου γράφει ο "Uncle stgm" δυο μπούρδες για σχόλια και σου χαλάει όλον τον εποικοδομητικό διάλογο που θα μπορούσε να αναπτυχθεί. Διότι βέβαια κάθε περαιτέρω συζήτηση θα "χαθεί" μέσα στα πολλά σχόλια.\tΤελικά το δίλημμα "παπαγαλάκι ή ανόητος" κλίνει μάλλον προς το παπαγαλάκι. Τέτοια ετοιμότητα βρε παιδί μου πίσω από την οθόνη να γράψει ο άλλος την ανοησία του για να χαλάσει ο,τιδήποτε πας να πεις, δεν μπορεί παρά να είναι οργανωμένη ανοησία. Αντάξια ενός καθώς πρέπει παπαγάλου...\nUncle Stgm @ Διογένης 09/10/2014 20:14:22\nΕκτός άν σε όλα αυτά τα τρισάθλια αλλά φυσικά για χρηματοπιστωτικούς, η κυβερνητική πολιτική τα "ανέχεται" για να πασάρει το χαρτοκούτι με τη βόμβα στον επόμενο...\tΝα εμπιστευθώ μετά στα ...γρήγορα αντανακλαστικά του ΣΥΡΙΖΑ; Χα, χα αργησαν πολύ, αργόστροφοι.\nNaruto @ Διογένης 09/10/2014 22:33:40\nΔιαφωτιστικότατο το σχόλιο σου Διογένη , συμπληρώθηκαν και κάποια κενά στο παζλ .Αν και ως ένα βαθμό γνωρίζω τους μηχανισμούς λειτουργίας των επένδυτικών τραπεζών απο βιβλία για την Goldman Sachs κλπ ,δεν παρακολουθώ όμως όλες τις εξελίξεις και λεπτομέρειες . Η πορεία των spreads ήταν πράγματι αυτή και καλά υποψιαζόμουνα για τον ρόλο των Γερμανών . Τον ΓΑΠ δεν τον θεωρώ πάντως ικανό για σημαντική επιρροή ,ίσως όμως να έχει πίσω του άλλους πιο ικανούς όπως αναφέρεις . Ειναι γεγονός οτι το καλύτερο βιβλιο ,άρθρο ή σχόλιο στην προκειμένη περίπτωση ειναι αυτό που επιβεβαιώνει τις απόψεις σου .\tΕυχαριστώ για την απάντηση .\nUncle Stgm @ Uncle Stgm 09/10/2014 14:25:08\nΌπως καταλάβατε, ακρίδες δεν έχει μόνον στο City, στη Σαγκάη και στην Wall.\tΑπό ακρίδες, άλλο τίποτε, σε Εκάλη, Ψυχικό...\nΔιογένης 09/10/2014 13:47:18\nΕντωμεταξύ... δεν είδα άρθρο για την επιστροφή του "ασώτου" Νικήτα! Κατάλαβε, λέει, ότι δεν μπορούσε να μείνει απαθής στο προσκλητήριο ενότητας. Σου λέει, πουθενά αλλού δεν ξαναβγαίνω βουλευτής. Πώς να μείνει απαθής στο προσκλητήριο ενότητας.\nΆλυτη Εξίσωση 09/10/2014 14:23:45\nΔεν ξέρω αν μπορεί και πως θα γίνει να μπορέσει το συντομότερο η Ελλάδα να καλύψει τις χρηματοδοτικές της ανάγκες χωρίς εξάρτηση (δεν είμαι ειδικός), αλλά ο επαναπροσανατολισμός της οικονομίας, η αυτάρκεια στα βασικά αγαθά και ο από εδώ και πέρα όσο γίνεται μικρότερος δανεισμός, είναι οι επιλογές που θα ξεκλειδώσουνε στα σίγουρα τα δεσμά. Όσο γρηγορότερα, τόσο το καλύτερο λοιπόν.\nΡεαλιστης @ Άλυτη Εξίσωση 09/10/2014 18:17:08\nΓιάννης Φαίλτωρ 09/10/2014 21:14:31\nτα εξής στη μελέτη της ένωσης Ελληνικών Τραπεζών. Ανταγωνιστικότητα για ανάπτυξη:\nhttp://www.hba.gr/Index.asp?Menu=5&smap=512\tΣυγκεκριμένα η υπό-μελέτη\tΔιεθνής ανταγωνιστικότητα - ισοζύγιο πληρωμών\nΚρίση και ανάπτυξη αναφέρει στον επίλογό της τα εξής:\t...Η Ελλάδα δεν είναι εγγενώς μη ανταγωνιστική. Διαθέτει πολύ σημαντικά συγκριτικά πλεονεκτήματα και μπορεί να είναι πολύ ανταγωνιστική και να προσελκύσει επενδύσεις σε σημαντικούς παραγωγικούς κλάδους, όπως, π.χ., στον τουρισμό, τον αγροτικό τομέα, την εξορυκτική και μεταποιητική βιομηχανία, ακόμη δε και στην εκπαίδευση, την υγεία και την ενέργεια. Αρκεί να της το επιτρέψει αυτό η ακολουθούμενη μακροοικονομική πολιτική και το θεσμικό και οργανωτικό πλαίσιο λειτουργίας της οικονομίας της.\tΗ μακροοικονομική πολιτική έως το 2009 είχε ως στόχο τη συνεχή υπέρμετρη ενίσχυση των εγχώριων εισοδημάτων και των κάθε είδους παροχών στη χώρα, με ανοχή στην κακοδιοίκηση και στη διαφθορά, χαρακτηριστικά που αποτελούν το αναπόφευκτο αποτέλεσμα της λειτουργίας του κράτους και των κρατικών οργανισμών και επιχειρήσεων, ουσιαστικά χωρίς εισοδηματικούς περιορισμούς. Η δυνατότητα λειτουργίας χωρίς εισοδηματικούς περιορισμούς παρεχόταν από την εισροή στην Ελλάδα σημαντικών εισοδηματικών και κεφαλαιακών μεταβιβάσεων από το εξωτερικό και, επίσης, από τη δυνατότητα του δανεισμού από το εξωτερικό σε πολύ υψηλά επίπεδα σε σχέση με την εγχώρια παραγωγική δυναμικότητα της χώρας.\tΣχεδόν σε ολόκληρη τη μεταπολεμική περίοδο στην Ελλάδα εφαρμόστηκε η πολιτική της μεγιστοποίησης αυτού του δανεισμού (του πλεονάσματος του λογαριασμού κεφαλαίων του εξωτερικού ισοζυγίου πληρωμών της χώρας) σε κάθε χρονική περίοδο. Η πολιτική αυτή διευκόλυνε την ταχεία αύξηση των εισοδημάτων και των παροχών στην εγχώρια οικονομία και έδινε τη δυνατότητα για τη διατήρηση της αρτηριοσκληρωτικής λειτουργίας του κράτους και των αγορών εργασίας και προϊόντων. Ουσιαστικά, συνέβαλε στη διαμόρφωση της ανταγωνιστικότητας των κλάδων της οικονομίας που είναι εκτεθειμένοι στον παγκόσμιο ανταγωνισμό σε πολύ χαμηλά επίπεδα. Η προστασία και η προσπάθεια ενίσχυσης αυτών των κλάδων με δημοσιονομικά μέσα (δασμούς, ποσοτικούς περιορισμούς στις εισαγωγές, εξαγωγικές επιδοτήσεις, χαμηλές τιμές ηλεκτρικής ενέργειας, προνομιακή χρηματοδότηση – ακόμη και με αρνητικά πραγματικά επιτόκια, επιχορηγήσεις επενδύσεων, κ.ά.) οδήγησε στην περαιτέρω διαστρέβλωση της λειτουργίας του οικονομικού συστήματος της χώρας. Όταν καταργήθηκε η προστασία, πολλοί εξαγωγικοί κλάδοι και επιχειρήσεις βρέθηκαν εκτός αγοράς, διότι λειτουργούσαν σε μια χώρα με εξαιρετικά υπερτιμημένη συναλλαγματική ισοτιμία και, ως εκ τούτου, με χαμηλή ανταγωνιστικότητα. Οι κλάδοι αυτοί και οι επιμέρους επιχειρήσεις θα ήταν κάλλιστα διεθνώς ανταγωνιστικοί στην πραγματική συναλλαγματική ισοτιμία, αλλά δεν είναι ανταγωνιστικοί στην πραγματική ισοτιμία που διαμορφώνεται υπό την επίδραση του μεγάλου πλεονάσματος στο ισοζύγιο των άδηλων συναλλαγών και στον λογαριασμό κεφαλαίων της χώρας. Το πλεόνασμα του τουριστικού ισοζυγίου και του ισοζυγίου των άδηλων συναλλαγών οφείλεται σε μεγάλο βαθμό στα ιδιαίτερα οικονομικά χαρακτηριστικά της χώρας και σε βασικά συγκριτικά της πλεονεκτήματα. Ωστόσο, το πλεόνασμα στο ΛΚ είναι αποτέλεσμα της ακολουθούμενης μακροοικονομικής πολιτικής στη χώρα, η οποία πάντα φρόντιζε για τη μεγιστοποίησή του σε κάθε περίοδο.\tΕπομένως, η μειωμένη ανταγωνιστικότητα για τους βασικούς κλάδους της οικονομίας που παράγουν διεθνώς εμπορεύσιμα προϊόντα οφείλεται σε μεγάλο βαθμό στην ακολουθούμενη οικονομική πολιτική. Κάθε άλλο παρά εγγενής ήταν. Η συνέχιση της ανωτέρω πολιτικής με εντεινόμενο ρυθμό στη δεκαετία του 2000 οδήγησε στη χρεοκοπία και στην απώλεια της δυνατότητας χρηματοδότησης των εγχώριων εισοδημάτων και παροχών και των μη ανταγωνιστικών δραστηριοτήτων με ξένο δανεισμό. Η εγχώρια ζήτηση μειώθηκε, αφενός κατά το ποσό των € 30 δις που ήταν το πλεόνασμα του ΛΚ το 2008 και που τώρα δεν υπάρχει (το 2013 ο ΛΚ θα είναι ελλειμματικός με σημαντικό έλλειμμα της τάξης του 1,0% του ΑΕΠ στο ΙΤΣ), αλλά και κατά επιπλέον € 45 δις που ήταν η μείωση του εγχώριου ΑΕΠ στην περίοδο της προσαρμογής.\tΕπομένως, η συνέχιση της λειτουργίας των παρασιτικών και του πλήθους των μη ανταγωνιστικών δραστηριοτήτων που στηρίζονταν στη συνεχή αύξηση της εγχώριας ζήτησης δεν θα είναι πια δυνατή. Άλλωστε προωθείται σημαντική μείωση της απασχόλησης και στον δημόσιο τομέα. Τώρα είναι η ώρα της διεθνούς ανταγωνιστικότητας της ελληνικής οικονομίας και η αδυναμία προσφυγής σε μη αποδοτικό δανεισμό από το εξωτερικό εξασφαλίζει μάλλον, παρά εμποδίζει, την ευνοϊκή επίπτωσή της στη σταθερή και βιώσιμη ανάπτυξη της ελληνικής οικονομίας. Η νέα ανταγωνιστική ελληνική οικονομία (που θα γίνεται ακόμη πιο ανταγωνιστική όσο το νέο θεσμικό και οργανωτικό πλαίσιο λειτουργίας της θα συνεχίσει να βελτιώνεται συμβάλλοντας στην προσέλκυση και σημαντικών Ξένων Άμεσων Επενδύσεων) μπορεί να σημειώσει υψηλούς ρυθμούς ανάπτυξης στα επόμενα έτη. Η ανάπτυξη και η αύξηση της απασχόλησης και των εγχώριων εισοδημάτων θα στηρίζεται τώρα στα σημαντικά συγκριτικά πλεονεκτήματα της χώρας και στην εξάλειψη της υπερτίμησης της ισοτιμίας του ευρώ για την Ελλάδα με τη σημαντική εσωτερική υποτίμηση που σημειώθηκε στην περίοδο 2010-2013.\tΗ Ελλάδα είναι μια πολύ μικρή οικονομία και δεν μπορεί να αναπτύσσεται με το συνεχές φούσκωμα της εγχώριας ζήτησης. Αυτό αποδείχθηκε αναμφισβήτητα με τη δημοσιονομική εκτροπή του 2009 και τον αποκλεισμό της χώρας από τις αγορές χρήματος και κεφαλαίου το 2010. Μπορεί, ωστόσο, να αναπτύσσεται με βάση την υψηλή ανταγωνιστικότητα των διεθνώς εμπορεύσιμων προϊόντων της. Σε αυτό το πλαίσιο, ο ισχυρισμοί από πολλές πλευρές, ότι η Ελλάδα δεν μπορεί να επιτύχει ανάπτυξη με πρωτογενή πλεονάσματα στον προϋπολογισμό της γενικής κυβέρνησης και στο ΙΤΣ, δεν λαμβάνουν υπόψη τους το γεγονός ότι η Ελλάδα ως μικρή χώρα έχει τη δυνατότητα να παράγει απεριόριστες ποσότητες διεθνώς ανταγωνιστικών προϊόντων, ιδιαίτερα εκείνων στα οποία κατέχει συγκριτικά πλεονεκτήματα, με πώλησή τους στις αγορές του εξωτερικού.\tΗ εγχώρια ζήτηση είναι έτσι κι αλλιώς ελάχιστη και δεν επιτρέπει διεθνώς ανταγωνιστική παραγωγή για τις επιχειρήσεις που περιορίζονται κατά κύριο λόγο σε αυτήν. Επομένως, η Ελλάδα δεν μπορεί να επιτύχει ανάπτυξη, ή να αποτρέψει την ύφεση, με ελλείμματα στον κρατικό προϋπολογισμό και στο ΙΤΣ για φούσκωμα της εγχώριας ζήτησης. Επιπλέον, στην τρέχουσα περίοδο η επίτευξη πρωτογενών πλεονασμάτων θα είναι ο βασικός μηχανισμός για την αποκατάσταση της αξιοπιστίας της χώρας διεθνώς και για την προσέλκυση ΞΑΕ και της επιστροφής των καταθέσεων (των αποταμιεύσεων των εγχώριων κατοίκων που έχουν διαφύγει στο εξωτερικό λόγω έλλειψης εμπιστοσύνης) στη χώρα.\nψυχραιμια 09/10/2014 23:08:02\n@ Uncle\tΤο "χαρτοκουτι με τη βόμβα" δεν το πασάρει κανείς.Αλλού αυτά.Το χαρτοκούτι με τη βόμβα" το ΑΠΑΙΤΕΙ το συριζαίικο και ορύεται να το πάρει.Και αυτοί - ω ναι η ελληνική αριστερά θα είναι υπεύθυνοι για το χειρισμό του γιατί δηλώνουν ότι ξέρουν τι θα κάνουν.\tEάν δεν το θελουν να ψηφίσουν πρόεδρο δημοκρατίας.\tΔεχόμεθα και αριστερό.Αλλιώς αλλού τα παραμύθια για πασαρίσματα.\nΆλυτη Εξίσωση @ ψυχραιμια 10/10/2014 07:10:41\nΤο ζήτημα δεν είναι η ...σκυταλοδρομία. Σε όποιου τα χέρια και να σκάσει η βόμβα, εμείς δεν γλιτώνουμε. Ζητείται επειγόντως, ταλαντούχος πυροτεχνουργός!\nUncle Stgm @ ψυχραιμια 10/10/2014 11:51:21\nΣ΄αυτο έχεις δίκιο. ψυχραιμία.\tΚαι αδυνατώ να πιστέψω, ότι ο επόμενος σκυταλοδρόμος δεν ξέρει τι έχει μέσα το χαρτοκούτι με την ωραία συσκευασία εξουσίας (ως άλλος Παπα-ανδρέας).\tΤο θεμα είναι ότι άν ο πυροτεχνουργός, με την πλέ ή την ροζουλί φόρμα δεν προσέχει και σκάσει, τα θραύσματα εμάς τους πολίτες θα λιανίσουν: και ο πλέ και ο ροζουλί, μέσα από το υπουργικό κοστούμι φορούν ασπίδα.\nψυχραιμια 10/10/2014 12:40:11\nΔεν είναι καθόλου το ίδιο όμως.Έχει μεγάλη σημασία να τεθεί πρό των ευθυνών της η αριστερά που πουλάει παραμύθια δεκαετίες και είναι διαχρονικός σαμποτέρ των πάντων και την κανακεύουν πολλοί και διάφοροι.


Καλλιεργητικές φροντίδες λεμονοθύμαρου\nΤο λεμονοθύμαρο είναι πολυετής αρωματικός θάμνος, με χαρακτηριστικά ωοειδή φύλλα, πράσινου ή κιτρινοπράσινου χρώματος που αναδίδουν άρωμα λεμονιού. Αν και δεν τόσο γνωστό όσο το θυμάρι, έχουν παρόμοιες ιδιότητες και μπορεί να καλλιεργηθεί εύκολα σε γλάστρα στο μπαλκόνι ή στην αυλή μας. Ανθίζει την περίοδο του καλοκαιριού και εμφανίζει μικρά άνθη ιώδους χρώματος. Τα φύλλα του λεμονοθύμαρου μπορούμε να τα χρησιμοποιήσουμε φρέσκα ή αποξηραμένα, σε σαλάτες, σε ψητά και σε διάφορές συνταγές μαγειρικής. Ας δούμε αναλυτικά τι φροντίδα χρειάζεται το λεμονοθύμαρο για να καλλιεργηθεί σε γλάστρα.\nΤο λεμονοθύμαρο ευδοκιμεί σε ηλιοφανείς θέσεις, αντέχει τις υψηλές θερμοκρασίες και την ξηρασία, ενώ παρουσιάζει και σχετική ανθεκτικότητα στο κρύο του χειμώνα. Επιλέγουμε σχετικά αβαθείς γλάστρες, καθώς το λεμονοθύμαρο έχει επιφανειακό ριζικό σύστημα που απλώνεται σταδιακά. Το λεμονοθύμαρο δεν έχει ιδιαίτερες απαιτήσεις ως προς το φυτόχωμα που θα χρησιμοποιήσουμε, αρκεί να έχει καλή αποστράγγιση. Επιλέγουμε συνήθως φυτόχωμα γενικής χρήσης ή πιο εξειδικευμένο για αρωματικά φυτά και βότανα.\nΠερισσότερα σε αυτή την κατηγορία: « Καλλιέργεια και φαρμακευτικές ιδιότητες της γλιστρίδας Δένρα σκίασης - Ανάπτυξη και Βασικές τεχνικές κλαδέματος »


Το ρόστερ του φετινού Sports Illustrated προκαλεί εγκαύματα - Special Edition | Oneman\nΤο καλύτερο Swimsuit Edition των τελευταίων ετών αποτελεί έναν ύμνο στις καμπύλες και τη διαφορετικότητα.\nΑφιερωμένο στο body diversity είναι το φετινό swimsuit edition του SI. Με άλλα λόγια περιλαμβάνει υπέροχες γυναίκες, όλων των ηλικιών, μεγεθών και επαγγελμάτων (από σχεδιάστριες, φωτογράφους και ακτιβίστριες, μέχρι Ολυμπιονίκες). Πάντα με κοινό γνώρισμα ότι είναι φουλ δυναμικές.\nΈνας ευγενής σκοπός τον οποίο και φυσικά και υποστηρίζουμε. Ειδικά από τη στιγμή που τον εκπροσωπεί η Kate Upton (εκείνη που, κακά τα ψέματα, έχει πετύχει τα λιγότερα από τις υπόλοιπες) σε τρεις ημίγυμνες εκδοχές.\nΣκέψου ότι και η ίδια, που αυτή είναι η τρίτη φορά που βρίσκεται στο εξώφυλλο (μετά το 2012 και 2013), δηλώνει πως αντιμετώπισε το θέμα εντελώς διαφορετικά.\n''Το θέμα δεν ήταν να μπορώ να χωρέσω σε ένα συγκεκριμένο μέγεθος φορέματος, αλλά το να βρω ποιο είναι το ιδανικό σώμα για μένα. Επίσης παίρνω πολύ σοβαρά το να είμαι πρότυπο στο θέμα του body image. Το να μπορώ να πω σε ένα νεαρό κορίτσι ότι 'Δεν χρειάζεται να είσαι σαν και εμένα, αλλά να είσαι σαν και εσένα''\nΔεν ξέρω αν το κορίτσι τα εννοεί ή έπρεπε να τα πει στα πλαίσια του γενικότερου concept. Η ουσία, πάντως, είναι ότι οι καμπύλες της συνεχίζουν να ξεχειλίζουν. Δεν τις χωράει το μαγιό. Κανένα μαγιό.\nΑυτή τη φορά, βέβαια, είχε και πολύ 'βοήθεια'. Ξεκινώντας από την Ashley Graham, τo πιο διάσημο plus size μοντέλο του πλανήτη και η πρώτη που -πέρυσι- έγινε εξώφυλλο στο Sports Illustrated. Η 28χρονη όχι μόνο φωτογραφήθηκε η ίδια στα Fiji, όπως και η Kate. Αλλά έκανε και 2η φωτογράφηση -στα πλαίσια ειδικού ενθέτου- δίπλα σε 'κοινές θνητές' από το Puerto Rico.\nΗ δημοσίευση κοινοποιήθηκε από το χρήστη A S H L E Y G R A H A M (@theashleygraham) στις Φεβ 15, 2017, 2:26πμ PST\nΣυνεχίζοντας με τη μεγάλη 'ανταγωνίστριά' της, Αυστραλέζα Robyn Lawley (plus size μοντέλο, σχεδιάστρια μόδας, φωτογράφος και μητέρα), που φωτογραφήθηκε στη Μάλτα.\nΚαθώς επίσης την εσαεί αγαπημένη μας (και γκουρού επί των γαστρονομικών) Chrissy Teigen σε ένα επικό comeback στις σελίδες του περιοδικού του οποίου κάποτε υπήρξε εξώφυλλο.\nΤόσο επειδή έχει χρόνια να φωτογραφηθεί με μαγιό όσο και για το ότι αυτή είναι η πρώτη φορά που φωτογραφίζεται έτσι ως μαμά.\nΗ δημοσίευση κοινοποιήθηκε από το χρήστη Sports Illustrated Swimsuit (@si_swimsuit) στις Φεβ 1, 2017, 10:04πμ PST\nΕνώ πρώην plus size μοντέλο (το πρώτο του Calvin Klein) υπήρξε και η Αμερικανίδα Myla Dalbesio (μοντέλο και φωτογράφος) που και είναι φουλ στις καμπύλες και ξεχώρισε από τις υπόλοιπες 6 φετινές rookies εξαιτίας ενός φεμινιστικού άρθρου που πόσταρε.\nΗ δημοσίευση κοινοποιήθηκε από το χρήστη Sports Illustrated Swimsuit (@si_swimsuit) στις Φεβ 14, 2017, 10:35πμ PST\nΤέλος πληθωρική (ειδικά στο στήθος) είναι και η πανέμορφη μπουκλωτή Ολλανδέζα WAG Rose Bertram, την εκτίμησή μας για την οποία έχουμε ήδη εκφράσει.\nΤα cover girls που επέστρεψαν δυναμικά\nΠέρα από τις Kate Upton, Ashley Graham και Crissy Teigen, που αναφέραμε ήδη, στο φετινό ρόστερ του SI βρίσκουμε επίσης την πρώην cover girl Nina Agdal. H 24χρονη Δανέζα του DiCaprio φωτογραφίζεται όπως της αρέσει, φορώντας σχεδόν τίποτα, στο Μεξικό.\nΚάτι που, σε συνδυασμό με την πρόσφατη φωτογράφηση της για το Αμερικάνικο Maxim, μας επιβεβαιώνει ότι δικαίως την είχαμε πάντοτε σε εκτίμηση.\nΗ δημοσίευση κοινοποιήθηκε από το χρήστη Nina Agdal (@ninaagdal) στις Φεβ 17, 2017, 12:01μμ PST\nΕνώ στις συνήθεις ύποπτες των τελευταίων χρόνων συνυπολογίζουμε την ανυπέρβλητη Hannah Davis από τις Παρθένες Νήσους στην 5η της εμφάνιση στο SI.\nΗ δημοσίευση κοινοποιήθηκε από το χρήστη Sports Illustrated Swimsuit (@si_swimsuit) στις Φεβ 13, 2017, 9:39πμ PST\nΜόνο που, αυτή που θα μπορούσε να είναι και δίδυμη αδελφή της Δούκισσας Νομικού, φέτος φωτογραφίζεται ως Hannah Jetter -αφού παντρεύτηκε στο εν τω μεταξύ των θρύλο των New York Yankees, Derek Jeter. Kαι μάλιστα λίγες μόνο εβδομάδες αφού έμαθε ότι είναι έγκυος.\nΤέλος πολλάκις cover girl υπήρξε και η 63χρονη Christie Brinkley, ίσως η ωραιότερη +50 γυναίκα στον κόσμο, που παραδίδει την σκυτάλη στις δυο της κόρες (Alexa Ray Joel -κόρη του Billy Joel- και Sailor Brinkley Cook) μαζί με τις οποίες και φωτογραφήθηκε.\nΟι rookies που κάνουν τη διαφορά\nΔυο ήταν τα τρανταχτά new entries στο 'στάβλο' του Swimsuit Edition. Εκείνες δηλαδή που ξέρουμε από αλλού και ήταν καιρός να δούμε και εδώ. Συγκεκριμένα η 25χρονη Βραζιλιάνα Lais Riberio.\nΗ δημοσίευση κοινοποιήθηκε από το χρήστη Sports Illustrated Swimsuit (@si_swimsuit) στις Φεβ 8, 2017, 11:28πμ PST\nΈνα εκθαμβωτικό πλάσμα που, ένα χρόνο μετά την ανακήρυξή της ως Άγγελος της Βικτόρια, βρήκε τη θέση της και εδώ.\nΚαι η βετεράνος -παρότι είναι μόλις 21 ετών- Σουηδέζα Kelly Gale που έχει περπατήσει, μεταξύ άλλων, στο σόου της Victoria's Secret.\nΗ δημοσίευση κοινοποιήθηκε από το χρήστη Kelly Gale (@kellybellyboom) στις Φεβ 15, 2017, 8:29πμ PST\nΑν και, τελικά, ο περιζήτητος τίτλος της rookie of the year κατέληξε στην 32χρονη Ιταλίδα Bianca Balti, φοιτήτρια Πληροφορικής και μητέρα δυο παιδιών. Δεν πειράζει, καλοδεχούμενη και ας άργησε.\nΗ δημοσίευση κοινοποιήθηκε από το χρήστη Bianca Balti (@biancabalti) στις Φεβ 14, 2017, 8:23μμ PST\nΤέλος μην ξεχάσουμε να πούμε ένα καλό λόγο για την πίσω πλευρά της Mia Kang από το Hong Kong, που κέρδισε τον διαγωνισμό Swimsuit Model Search το 2016.\nΗ δημοσίευση κοινοποιήθηκε από το χρήστη Sports Illustrated Swimsuit (@si_swimsuit) στις Φεβ 16, 2017, 9:07πμ PST\nTην πίσω της Ρωσίδας φανατικής του τρεξίματος Vita Sidorkina, που τρώει πάντα βουτυρωμένο ψωμί για πρωινό για να θυμάται την παιδική της ηλικία στην Σιβηρία.\nΗ δημοσίευση κοινοποιήθηκε από το χρήστη VITA SIDORKINA (@vitasidorkina) στις Φεβ 15, 2017, 9:11πμ PST\nΚαι την μπροστά της εξωτικής Καλιφορνέζας Danielle Herrington που σταματάει την κίνηση όπου εμφανίζεται. Απίστευτο σώμα, εξαιρετική κίνηση, μια γυναίκα που σίγουρα θα μας απασχολήσει ξανά και ξανά.\nΗ δημοσίευση κοινοποιήθηκε από το χρήστη Sports Illustrated Swimsuit (@si_swimsuit) στις Φεβ 2, 2017, 11:11πμ PST\nOι αγαπημένες μας στο νυν και στο αεί\nΕιδική μνεία και οφείλουμε να κάνουμε και όντως κάνουμε στην σταθερά συγκλονιστική, από όποια πλευρά και αν την κοιτάξεις, Barbara Palvin.\n23 ετών, Ουγγαρέζα και -προφανώς δικαίως- περσινή rookie of the year. Απίστευτο πρόσωπο, υπερφυσικών προσόντων γυναίκα.\nΗ δημοσίευση κοινοποιήθηκε από το χρήστη Sports Illustrated Swimsuit (@si_swimsuit) στις Φεβ 18, 2017, 10:10πμ PST\nΕνώ ιδιαιτέρως τσουρουφλιστή υπήρξε φέτος η 21χρονη Αμερικανίδα Hailey Clauson.\nΑυτή δηλαδή που έκανε τα χιόνια στην Φιλανδία να λιώσουν όταν πέρασε μια βόλτα από εκεί μαζί με τη δίμετρη Σέρβα Bo Krsmanovic.\nΣταθερή αξία αποδείχθηκε, για άλλη μια χρόνια, η fit for fun Samantha Hoopes, που την ξέρουμε από τις διαφημίσεις των Carl Jr's burgers.\nΚαι ψιλο-απογοήτευση η Hannah Ferguson η οποία, μετά τη συγκλονιστική περσινή της πόζα (αυτή που έγραψε στο instagram της ότι ήταν η ανταμοιβή για τα μαθήματα μπαλέτου που έκανε μικρή), φέτος εμφανίστηκε υπερβολικά χλιαρή και γραμμωμένη.\nOι πρωταθλήτριες που το τερμάτισαν\nΜπορεί το μεγαλύτερο όνομα από την πεντάδα να ήταν αυτό της υπερ-πρωταθλήτριας τένις Serena Williams.\nΚαι εκείνη που ήμασταν βέβαιοι ότι δεν θα μας απογοητεύσει η Δανή συναθλήτρια της Caroline Wozniacki.\nΗ δημοσίευση κοινοποιήθηκε από το χρήστη Caroline Wozniacki (@carowozniacki) στις Φεβ 16, 2017, 11:04πμ PST\nΕκείνη με τον ποπό για φίλημα (δες το backstage βίντεο και θα καταλάβεις).\nΑλλά την καλύτερη λήψη, από τις 5 πρωταθλήτριες που συμμετείχαν φέτος, μας την έδωσε η Αμερικανίδα πολυ-Ολυμπιονίκης της γυμναστικής Aly Raisman (που φωτογραφήθηκε ταυτόχρονα με την συναθλήτρια της Simone Biles).\nΚαι την πιο χαριτωμένη η Καναδή πρωταθλήτρια του τένις (με τις προδιαγραφές μοντέλου) Genie Bouchard.


Previews Picks August 2017 (Diamond Distributors) - Comicdom\nComicdom\tAugust 12th, 2017 08:00 CategoriesColumns, Comics Int, Euro Comics, Previews Picks, US Comics\nTags (show all) AfterShock Comics, Alternative Comics, Avatar Press, Batman, Birdcage Bottom Books, Boom! Studios, Cable, Caliber Entertainment, Dark Horse Comics, David Baldeón, David Barnett, DC Comics, Deadman, Doctor Fate, Dynamite Entertainment, Enrico Marini, Falcon, Fantagraphics Books, First Second, Ghost Rider, Gilbert Hernandez, Greg Rucka, Harley Quinn, Hulk, Humanoids, IDW Publishing (Black Crown), Image Comics, Iron Man, James Tynion IV, Jason Aaron, Jeff Lemire, Joseph Remnant, Keith Giffen, Lion Forge, Longshot, Marvel Comics, Neal Adams, Oni Press, Peter Milligan, Phantom Stranger, Ra's Al Ghul, Ragman, Rob Davis, Sean Murphy, Shelly Bond, Spectre, Steve Lieber, Steve Skroce, Tank Girl, Tess Fowler, The Shadow, Thor, Tini Howard, Titan Comics, Warren Ellis, Wolverine, X-Men, Zatanna\nΛίγες μέρες πριν το Comicdom.gr κλείσει για τις καθιερωμένες ολιγοήμερες Αυγουστιάτικες διακοπές του, παραμένουμε πιστοί στο ραντεβού μας με τον ογκωδέστατο κατάλογο παραγγελιών της Diamond, για να προτείνουμε τις πιο ενδιαφέρουσες επιλογές που θα καταφθάσουν στα κομιξάδικα σε δύο μήνες περίπου.\nΟι αφοσιωμένοι συντάκτες του site, Αντώνης Αντωνιάδης και Πάνος Παπαγεωργίου, αψήφισαν τη ζέστη και αφιέρωσαν κάποιες ώρες από τη ζωή τους, ξεφυλλίζοντας το τρέχον PREVIEWS, και σας παρουσιάζουν τα αποτελέσματα των ερευνών τους…\nΜε την Marvel και την DC να βρίσκονται εν μέσω των LEGACY και METAL, αντίστοιχα, οι δύο μεγάλες εταιρίες συγκεντρώνουν και τα περισσότερα comics στην παρακάτω λίστα. Αυτό, βέβαια, δεν σημαίνει πως λείπουν οι προτάσεις από τις υπόλοιπες εκδοτικές, με την IDW να ξεχωρίζει χάρη στο νέο της imprint, υπό το όνομα “Black Crown”.\nΓενικά, ο Οκτώβρης φαίνεται πως θα είναι ένας μήνας με αρκετές επιλογές, χωρίς όμως καμία να κάνει τη μεγάλη διαφορά. Δείτε κι εσείς και κρίνετε…\n$3.99 page Μ5 Marvel Comics\nΓια να είμαι ειλικρινής, δεν είμαι fan του ήρωα. Μεταξύ μας, μάλιστα, τον βρίσκω και κάπως βαρετό. Όμως, η επιστροφή στο κλασικό status quo του, σε συνδυασμό με το ότι εδώ καλείται να αντιμετωπίσει τον Blackheart, έναν villain, δηλαδή, που δεν έχει καμία σχέση με τον ήρωα, μου δημιουργεί μια προσδοκία για μια “out of the box” προσέγγιση του comic, η οποία νομίζω πως μπορεί να το κάνει να ξεχωρίσει.\nΜε τη Marvel, βέβαια, πότε δεν μπορείς να ξέρεις…\n$3.99 page Μ7 Marvel Comics\nΚανονικά, δεδομένου ότι το MARVEL LEGACY #1 αναμένεται να φέρει αρκετές ανακατατάξεις, θα περιμέναμε πως η Marvel θα έβγαζε μια σειρά από πρώτα τεύχη. Τώρα, όμως, χρησιμοποιεί την αντίστροφη μέθοδο για να δημιουργήσει hype, επιστρέφοντας αρκετά comics στην αρχική τους αρίθμηση.\nΈνα από αυτά είναι και το INVINCIBLE IRON MAN #593, όπου, θυμίζοντας το BATMAN: BATTLE FOR THE COWL, οι διάφοροι επίδοξοι “κληρονόμοι” βρίσκονται αντιμέτωποι, ώστε να αποφασιστεί ποιος θα είναι ο νέος Iron Man. “Who cares?”, θα μου πείτε και θα έχετε δίκιο, αλλά, αν κρίνουμε από το εξώφυλλο, ο Tony Stark ετοιμάζεται να επιστρέψει, κάτι που σίγουρα θα ενθουσιάσει τους απανταχού οπαδούς του.\n$3.99 page Μ9 Marvel Comics\nΑυτό φαίνεται πιο ενδιαφέρον. Ο Johnny Blaze επιστρέφει ως Ghost Rider, ώστε να εντοπίσει τους δολοφόνους ενός αγγέλου. Μαζί του, φέρνει τους Blade, Satana και Hellstorm, σε μια μάχη που θα φέρει αντιμέτωπες τις δυνάμεις του Παραδείσου και της Κόλασης.\nΤο βασικό μου πρόβλημα, βέβαια, είναι πως το αρκετά καρτουνίστικο σχέδιο του David Baldeon δεν ταιριάζει καθόλου στο ύφος του comic. Είναι ωραίο, όμως, να βγαίνουν από το καλάθι των αχρήστων μερικοί αγαπημένοι χαρακτήρες – ειδικά όταν αυτούς τους λένε Johnny Blaze. Μακάρι στο μέλλον να δούμε και τον Danny Ketch.\n$3.99 page Μ11 Marvel Comics\nΟ Totally Awesome Hulk λαμβάνει ένα κάλεσμα για βοήθεια, που τον αναγκάζει να ταξιδέψει στον πλανήτη Sakaar, σε μια ιστορία που αναβιώνει το, κλασικό πια, PLANET HULK.\nΤο GENERATIONS: HULK #1 ήταν αρκετά απογοητευτικό, οπότε το νέο storyline που έρχεται, αμέσως μετά το MARVEL LEGACY #1, ελπίζω να επανορθώσει.\n$3.99 page Μ21 Marvel Comics\nΟ Cable βρίσκεται αντιμέτωπος με μια νέα απειλή, την οποία συνειδητοποιεί ότι δεν μπορεί να αντιμετωπίσει μόνος του. Έτσι, δημιουργεί μια νέα ομάδα μεταλλαγμένων, η οποία ακροβατεί μεταξύ των New Mutants και της X-Force, με μέλη τους Blink, Longshot, Wolverine, Armor, Shatterstar και Doop.\nΔεν φαίνεται κακό, αν και σίγουρα ξενερώνω που αντικαθίσταται τόσο γρήγορα το δίδυμο των Robinson-Cinar.\n$5.99 page Μ29 Marvel Comics\nΟύτε ένας, ούτε δύο, αλλά πολλοί περισσότεροι Thor, φαίνεται πως πρωταγωνιστούν στο επετειακό τεύχος #700. Παράλληλα, η αρρώστια της Jane Foster φαίνεται πως χειροτερεύει και το τέλος δείχνει να είναι κοντά, ενώ το τεύχος μας υπόσχεται μια δραματική επιστροφή.\nΜάλλον φτάσαμε στο φινάλε της ιστορίας που ξεκίνησε ο Jason Aaron το 2014, και δεδομένου ότι ήταν μια από τις καλύτερες σειρές των τελευταίων ετών, το τελευταίο τεύχος αναμένεται να είναι αρκετά υψηλών προδιαγραφών.\nΔεδομένης της επιτυχίας του BLACK HAMMER, ένα spin-off ήταν δεδομένο πως θα έρθει και, μεταξύ μας, πολύ άργησε. Ο Jeff Lemire εδώ μας παρουσιάζει ένα limited series, στο οποίο πρωταγωνιστούν οι villains του σύμπαντος που δημιούργησε για την Dark Horse.\nΠαρά τις αμφιβολίες που έχω σχετικά με την κατεύθυνση που ακολουθεί το BLACK HAMMER, νομίζω πως αυτή η τετράτευχη σειρά δεν θα με απογοητεύσει.\n$3.99 page 68 DC Comics\nΤο METAL φαίνεται να είναι ένα από τα πιο αναμενόμενα projects της DC και σίγουρα ό,τι πιο φιλόδοξο έχει αποπειραθεί ο Scott Snyder. Εδώ, ο Batman βρίσκεται εγκλωβισμένος στο Dark Multiverse, ενώ παράλληλα καλείται να αντιμετωπίσει τους μεγαλύτερους φόβους του.\nΔεν ξέρω αν το συγκεκριμένο τεύχος θα είναι κομβικό για την ιστορία ή αν πρόκειται απλά για ένα filler issue, αλλά, όπως και να ‘χει, εγώ σίγουρα θα το διαβάσω.\n$3.99 page 101 DC Comics\nΣε έναν κόσμο όπου ο Batman έχει ξεπεράσει τα όρια, ο Joker καλείται να σώσει την Gotham City. Έχοντας θεραπευτεί από τις δολοφονικές τάσεις του, προσπαθεί να φτιάξει τη σχέση του με την Harley Quinn και στη συνέχεια να σταματήσει τον αληθινό villain της πόλης, δηλαδή τον Batman.\nΤο πρώτο από τα εφτά τεύχη της σειράς, δια χειρός Sean Murphy, κυκλοφορεί την πρώτη εβδομάδα του Οκτώβρη και υπόσχεται να δώσει νέα πνοή στη σχέση των δύο χαρακτήρων, παίζοντας με τις έννοιες του καλού και του κακού. Κάτι μου λέει πως είτε θα είναι φοβερό, ή πολύ χάλια. Σίγουρα, πάντως, αξίζει να του ρίξετε μια ματιά.\n$12.99 page 102 DC Comics\nΟ διάσημος δημιουργός Enrico Marini (LE SCORPION, EAGLES OF ROME, GIPSY) κάνει το ντεμπούτο του στα αμερικανικά comics, αναλαμβάνοντας να γράψει ένα graphic novel που θα χωρίζεται σε δύο μέρη. Σε αυτό θα πρωταγωνιστεί ο Batman και ο Joker, ο οποίος έχει απαγάγει ένα νεαρό κορίτσι. Όμως, τους τρεις χαρακτήρες συνδέει ένα μυστικό, που θα αποκαλυφθεί στην πορεία.\nΤο artwork είναι υπέροχο και το μόνο κακό που βρίσκω είναι πως το δεύτερο μέρος θα αργήσει, αφού αναμένεται μέσα στο 2018.\n$9.99 page 104 DC Comics\nΕντάξει, το συγκεκριμένο one-shot μπορείτε και να το προσπεράσετε, αλλά να ξέρετε πως είναι μια εξαιρετική ευκαιρία να μπείτε σε κλίμα Halloween. Horror δημιουργοί ενώνουν τις δυνάμεις τους με έμπειρους artists, για να διηγηθούν τρομαχτικές ιστορίες, που διεξάγονται στο σύμπαν της DC.\nΚαι πίσω από το όλο concept και τη βασική πλοκή, βρίσκεται ο Keith Giffen. Έμενα, πάντως, με έψησε.\n$3.99 page 105 DC Comics\nΟ Neal Adams επιστρέφει στον χαρακτήρα του Deadman και τον βάζει να συμμαχήσει με τον Batman, ώστε να λύσουν το μυστήριο του θανάτου του. Συγχρόνως, μπλέκει στο μυστήριο τον Ra’s Al Ghul και τη League of Assassins, ενώ, αν ακόμη δεν συγκινηθήκατε, προσθέτει στο cast τους Spectre, Phantom Stranger, Dr. Fate και την Zatanna.\nΚατά τη γνώμη μου, μια από τις πιο ενδιαφέρουσες επιλογές του μήνα. Για όσους ενδιαφέρονται, θα κυκλοφορήσει και με εξώφυλλο που φωσφορίζει στο σκοτάδι. (Πιο 90s πεθαίνεις!)\n$3.99 page 108 DC Comics\nΠήξαμε στα spin-offs αυτό το μήνα. Μετά την επιστροφή του σύμπαντος της Wildstorm από τον Warren Ellis, τώρα ο Deathblow αποκτά το δικό του comic. Απ’ ότι φαίνεται, όμως, πρόκειται για ένα re-imagining της ιστορίας του χαρακτήρα, καθώς ο Michael Cray δουλεύει ως εκτελεστής, ενώ παράλληλα μια εξωγήινη μορφή ζωής αναπτύσσεται μέσα στο κεφάλι του.\nΓια να εκδικηθεί την International Operations, ξεκινά να δουλεύει για την Trelane και πρώτος του στόχος είναι ο δισεκατομμυριούχος Oliver Queen. Ενδιαφέρον…\n$2.99 page 110 DC Comics\nΓια απροσδιόριστους λόγους, πάντα μου άρεσε ο χαρακτήρας του Ragman. Το νέο limited series, που θα αποτελείται από 6 τεύχη, αποτελεί ένα re-imagining του χαρακτήρα, με σκοπό να τον επανεισάγει στο σύμπαν της DC. I’m sold, αν και ομολογώ πως δεν ξέρω κατά πόσο χρειαζόμαστε ένα ακόμη origin story του Ragman.\nΤο μόνο που δεν καταλαβαίνω είναι αν σε αυτό θα πρωταγωνιστεί όντως ο Rory Regan, καθώς, τόσο στο PREVIEWS όσο και στο site της DC, αναφέρεται ως πρωταγωνιστής ο Rory Harper. Μάλλον πρόκειται για άνανδρη επίθεση του δαίμονα του τυπογραφείου, αλλά ποτέ δεν ξέρεις…\n$3.99 page 147 IDW Publishing (Black Crown)\nΔεν είναι λίγοι αυτοί που θεωρούν πως ο Peter Milligan, καλλιτεχνικά, δεν αποτελεί πλέον τίποτε παραπάνω από τη σκιά του μεγάλου δημιουργού που υπήρξε στο παρελθόν. Κανείς, πάντως, δεν μπορεί να αμφισβητήσει το ταλέντο του, αλλά και το εύρος της φαντασίας του.\nΕδώ, ενώνει τις δυνάμεις του με την Tess Fowler, σε μια gothic ιστορία με πολύ δράμα, αλλά και πολύ αίμα, ενώ η βασική πλοκή οριακά βγάζει κάποιο νόημα. Δεν ξέρω αν θα με κρατήσει, αλλά το πρώτο τεύχος σίγουρα θα το διαβάσω.\n$6.99 page 149 IDW Publishing (Black Crown)\nΗ Shelly Bond υπήρξε για χρόνια συνεργάτιδα της Karen Berger και μια από τις σημαντικότερες μορφές της Vertigo. Λίγο καιρό μετά την αποχώρησή της, τον Απρίλιο του 2016, επιστρέφει στα comics, ως υπεύθυνη του νέου imprint της IDW, Black Crown.\nΤο BLACK CROWN QUARTERLY #1, μαζί με το KID LOBOTOMY #1, αποτελούν τα πρώτα δείγματα του imprint, με το πρώτο να μας δίνει μια πιο γεμάτη εικόνα του τι θα πρέπει να περιμένουμε. Σε αυτό συμμετέχουν οι Rob Davis, Peter Milligan, David Barnett, Gilbert Hernandez, Tini Howard και αρκετοί άλλοι.\nΜου βγάζει κάτι από Young Animal, αλλά με πιο έντονο το horror στοιχείο, κάτι για το οποίο δεν είμαι σίγουρος πώς αισθάνομαι. Υπομονή μέχρι τον Οκτώβρη και θα μάθουμε.\n$3.99 page 187 Image Comics\nΟ Steve Skroce είναι ένας αρκετά έμπειρος δημιουργός και επιστρέφει στην Image με το νέο του comic. Σε αυτό, ο Maestro και η βασιλική οικογένεια δολοφονούνται, με αποτέλεσμα να κληρονομήσει το θρόνο του Wizard King, ο εξόριστος στη Γη γιός του. Και σαν να μην έφτανε αυτό, μαζί με το θρόνο κληρονομεί και το μαγικό ξόρκι, που του δίνει θεϊκές δυνάμεις. Θα μπορέσει, όμως, να διατηρήσει το βασίλειο που κληρονόμησε;\nΠαρ’ όλο που, προσωπικά, δεν μου φαίνεται και τόσο πρωτότυπο, το MAESTROS μπορεί τελικά να αποτελέσει μια από τις θετικές εκπλήξεις της χρονιάς.\nΠριν μερικούς μήνες και συγκεκριμένα τον προηγούμενο Μάρτιο, το πάνσοφο δίδυμο αρχισυντακτών του Comicdom, αποφάσισε να ορίσει την αφεντιά μου και τον σύντροφο καταναλωτή (όπως έλεγε και ο Πανούσης) Αντώνη Αντωνιάδη, υπεύθυνους να σας παρουσιάσουν τις πιο ενδιαφέρουσες προτάσεις του PREVIEWS της Diamond εκείνης της περιόδου. Απ’ ότι φαίνεται, είτε τα πήγαμε πολύ καλά και ο καιρός μας δικαίωσε, καθώς οι προτάσεις μας ήταν εξαιρετικά επιτυχημένες, ή οι αρχισυντάκτες δεν έχουν ιδέα τι έχει συμβεί και επειδή μας βρήκαν εύκαιρους μας έβαλαν να σας ζαλίσουμε και πάλι με τις προτάσεις που νομίζουμε ότι έχουν κάποιο ενδιαφέρον.\nΟι πράσινες σελίδες του ογκωδέστατου καταλόγου, λοιπόν, κρύβουν κάποιες πολύ ενδιαφέρουσες προτάσεις. Αξίζει να σημειωθεί ότι βρήκα εξαιρετικό το γεγονός ότι η Avatar επανεκδίδει ορισμένες ιστορίες της σε τόμους, στη φοβερή τιμή των $5.99 (σελ. 286), καθώς και τα νέα που μας έρχονται από τη Humanoids γύρω από το Jodoverse (DECONSTRACTING THE INCAL, HUMANOIDS PRESENTS THE JODOVERSE, THE METABARONS Vol. 1 & 4, σελ. 374-375).\nΑπό τις υπόλοιπες μέλλουσες εκδόσεις, ξεχώρισα πάνω από 20, εκ των οποίων, με επιστημονικά κριτήρια, απέκλεισα αρκετές και κατέληξα στην ακόλουθη βασική ενδεκάδα.\nAnimocity: Evolution #1\n$3.99 page 254 PublisherAfterShock Comics\nΑν σας είστε fan του ANIMOCITY, αυτή η σειρά είναι η εξέλιξη της ιστορίας. Τα ζώα, μετά την απόκτηση συνείδησης, πήραν εκδίκηση και κατέκτησαν τον κόσμο. Τώρα αρχίζουν να κτίζουν τη νέα αυτοκρατορία τους.\nΗ συνέχεια της ενδιαφέρουσας σειράς, με νέο story arc, δείχνει να αξίζει μια ματιά.\n$4.99 page 265 PublisherAlternative Comics\nΑν όχι το σπουδαιότερο, ένα από τα κορυφαία horror διηγήματα της Αγγλικής λογοτεχνίας, αποκτά τη δική του comic διασκευή/μεταφορά. Το έργο του Algernon Blackwood, ήταν από τα αγαπημένα του μετρ του είδους H.P. Lovecraft, συνεπώς η όποια δική μου αναφορά είναι περιττή.\nΑξίζει να δούμε πόσο καλή θα είναι αυτή η μεταφορά. Η τιμή του, πάντως, δεν είναι απαγορευτική και αξίζει τον κόπο.\n$15.00 page 292 PublisherBirdcage Bottom Books\nΜια συλλογή αληθινών ιστοριών, όπου οι πρωταγωνιστές έπιασαν πάτο. Κάθε μορφή εθισμού παρελαύνει από τις σελίδες αυτού του τόμου, φιλοτεχνημένη από περίπου 40 διαφορετικούς ανεξάρτητους καλλιτέχνες.\nΜέρος των εσόδων από τις πωλήσεις, θα δοθεί σε κέντρα απεξάρτησης. Αξίζει τον κόπο η δαπάνη.\n$5.99 page 300 PublisherBoom! Studios\nΈνα μελλοντολογικό έργο φαντασίας από τον Jamie Tynion IV, αποτελούμενο από τρια τεύχη. Η θεραπεία της ανθρωπότητας από θανατηφόρα πανούκλα, δημιουργεί αφύσικους απογόνους. Τί σημαίνει, πλέον, “κανονικός”;\nΓια αρχή, αυτή η ιστορία επιστημονικής φαντασίας μου φαίνεται αρκετά ενδιαφέρουσα, και προσωπικά θα τα δώσω τα λεφτά μου.\n$14.99 page 321 PublisherCaliber Entertainment\nΣτα 1828, δυο Ιρλανδοί, ο Burke και ο Hare, δολοφονούν 16 άτομα και τα δίνουν σε έναν γιατρό για να κάνει έρευνες. Το σκάνδαλο που ξεσπά ταράζει τα θεμέλια της επιστημονικής κοινότητας.\nΈνα crime graphic novel, που έρχεται από τη Σκωτία, όπου και αναδείχθηκε και έλαβε τα βραβεία καλύτερου graphic novel και συγγραφέα. Βασισμένο σε αληθή γεγονότα και σίγουρα ιντριγκαδόρικο.\nΉδη έχω διαβάσει ένα πρόσφατο crossover των δυο ηρώων και μου άρεσε αρκετά. Αυτή η ιστορία συνεχίζει την περίεργη σχέση των δυο σκοτεινών ηρώων, που ενώθηκαν στη μάχη ενάντια στο μεγαλύτερο κακό στην ιστορία της ανθρωπότητας.\nΑξίζει της προσοχής σας.\n$22.99 page 361 PublisherFantagraphics Books\nΟ άνθρωπος πίσω από το illustration του CLEVELAND του Harvey Pekar, Joseph Remnant, στη δική του φιλοσοφική εκδοχή για τα “σύννεφα”.\nΗ ιστορία τεσσάρων φίλων που τελείωσαν τη σχολή τους και αναρωτιούνται για το μέλλον τους. Μια φάση που έχουμε περάσει, περνάμε, ή θα περάσουμε λίγο-πολύ όλοι μας\n$21.99 page 363 PublisherFirst Second\nΜια μικρούλα αναρωτιέται για την άγνωστη ιστορία της μητέρας της. Γιατί έφυγε από την Ινδία χρόνια πριν; Ποιός είναι ο μπαμπάς της; Τί είναι αυτή η μυστηριώδης πασμίνα; Το graphic novel αυτό φαίνεται να βασίζεται στην αχαλίνωτη παιδική φαντασία για το άγνωστο και το μυστηριώδες.\nΗ παρουσίαση εξάπτει και τη δική μας φαντασία και το ενδιαφέρον για να διαβάσουμε την περιπέτεια της μικρής Pri και της πασμίνας της.\nKobane Calling: Greeting From Northern Syria\n$19.99 page 394 PublisherLion Forge\nΈχουμε δει τις συνέπειες του πολέμου που μαίνεται στη Συρία. Το μεγαλύτερο κύμα προσφυγιάς στην ιστορία της ανθρωπότητας, είναι αποτέλεσμα ενός πολέμου, που παρά τη σχετική ενημέρωση, παραμένει, σε έναν βαθμό, άγνωστος σε εμάς. Το μέγεθος της αντίστασης των Κούρδων, στην προσπάθειά τους να διατηρήσουν την αυτονομία των κοινοτήτων τους, είναι το θέμα της ανταπόκριση ενός δημοσιογράφου από το Kobane, την πόλη-σύμβολο στη μάχη κατά του ISIS.\nΤο επίκαιρο θέμα της καθημερινότητας του πολέμου στη Συρία, αποτελεί ταυτόχρονα μια μαρτυρία, δοσμένη μέσα από τη ματιά της 9ης Τέχνης.\n$19.99 page 408 PublisherOni Press\nΌλη η σειρά, συγκεντρωμένη σε έναν τόμο. Οι ιστορίες WHITEOUT και WHITE OUT: MELT, του βραβευμένου comic των Creg Rucka και Steve Lieber, σε ένα τεύχος 240 σελίδων και σε καλή τιμή.\n$3.99 page 434 PublisherTitan Comics\nΗ Tank Girl επιστρέφει για σουρρεαλιστικές ιστορίες. Μια σειρά τεσσάρων τευχών, για να απολαύσετε την παρέα της πιο δημοφιλούς punk ηρωίδας των comics.\nΑν τη γνωρίζετε, ξέρετε τι έχετε να αντιμετωπίσετε. Αν, πάλι, δεν είχατε την τύχη να ξαναδιαβάσετε, δοκιμάστε με δική σας ευθύνη…


Η Κηλίδα ~ The Spot\nη κηλίδα 27-4-2008\nΑναρτήθηκε από ΑΣΠΡΟ~ΜΑΥΡΟ στις 5:15:00 μ.μ.\nΤο Άρωμα ~ The Perfume\nΤο άρωμα 10-5-2008\nΑναρτήθηκε από ΑΣΠΡΟ~ΜΑΥΡΟ στις 4:01:00 μ.μ.\nΚαλή Αγάπη ~ Good Love\nΚαλή αγάπη 10-6-2008\nΑναρτήθηκε από ΑΣΠΡΟ~ΜΑΥΡΟ στις 3:41:00 μ.μ.\nΑναρτήθηκε από ΑΣΠΡΟ~ΜΑΥΡΟ στις 11:41:00 π.μ.\nΕτικέτες 2015, collectionNoPassaran, text-format_PROSE, texts_Social, tributeTOlove


Οι ΑΒΒΑ ξανα στη σκηνη\n«Η απόφαση να κάνουμε μία περιοδεία με το άβαταρ των ΑΒΒΑ είχε μία απροσδόκητη ανταπόκριση», αναφέρουν σε δήλωσή τους τα μέλη του συγκροτήματος.\n«Και οι τέσσερις μας αισθανόμαστε ότι, μετά από περίπου 35 χρόνια, θα μπορούσε να είναι διασκεδαστικό να ενώσουμε εκ νέου τις δυνάμεις μας και να πάμε στο στούντιο ηχογράφησης. Και το κάναμε. Και ήταν σαν να είχε παγώσει ο χρόνος και σαν να πήγαμε σύντομες διακοπές. Μια εξαιρετικά χαρούμενη εμπειρία».


Θ. ΝΑΣΙΚΑΣ: ΠΟΤΕ ΘΑ ΕΛΘΕΙΣ ΣΤΗ ΛΑΡΙΣΑ ΒΕΛΟΠΟΥΛΕ; - Paidis.com\nΝέα ανάρτηση του γνωστού αγροτοσυνδικαλιστή με αιχμές κατά του επικεφαλής της Ελληνικής Λύσης\nΝέα επίθεση στον πρόεδρο της Ελληνικής Λύσης Κ. Βελόπουλο εξαπολύει με ανάρτησή του στην προσωπική του σελίδα στο fb ο γνωστός αγροτοσυνδικαλιστής και πρώην δήμαρχος Τυρνάβου Θ. Νασίκας ο οποίος στις εκλογές του Ιουνίου πήρε την 1η θέση στο ψηφοδέλτιο της Ελληνικής Λύσης, αλλά την έδρα του την πήρε ο κ. Βελόπουλος.\nΣτο κείμενο που μας κοινοποίησε ο κ. Νασίκας αφήνει αιχμές και κατά συνεργατών του κ. Βελόπουλου ενώ τον καλεί να επισκεφθεί την “οδό Βάλατς” στη Λάρισα, αλλά και τη Ροδιά.\n“Που είσαι ρε Βελόπουλε; Πού χάθηκες; Λένε στο χωριό μου “μήτε στην Πάτρα φάνηκες , μήτε στο Καρπενήσι”.\nΠώς κατάφερες και έγινες καπνός;\nΜήπως ανακάλυψες καμία αλοιφή που σε κάνει αόρατο; Όλα τα περιμένω από εσένα.\nΔήλωσες ρε πολιτικέ αλητάκο όταν έφαγες την έδρα των Θεσσαλών αγροτών, για να κάνεις βουλευτή τον “πουλάκι τσίου” κατ’ εντολή των αφεντικών σου, ότι θα έρχεσαι στη Λάρισα. Πότε ως βουλευτής Λάρισας θα έρθεις να δεις τις ζημιές από τις θεομηνίες των αγροτών και των κτηνοτρόφων όπως δήλωσες στον Τύπο;\nΠροφανώς εννοούσες πως με το αεροπλάνο που ταξιδεύεις από Αθήνα προς Θεσσαλονίκη θα έβλεπες την καταστροφή και με τις υπερφυσικές σου δυνατότητες θα τις θεράπευες ψεκάζοντας με καμιά σκόνη όπως έκανες και με την αλοιφή για την φαλάκρα σου και έβγαλες μαλλιά.\nΠιστεύεις λοιπόν ακόμα πως είσαι βουλευτής Λάρισας;\nΠιστεύεις πως με τις ανόητες επερωτήσεις που σου γράφουν αυτοί που σου απέμειναν στην Λάρισα θα ξεχάσουν οι Λαρισαίοι την πολιτική σου απάτη με την κλεψιά της έδρας;\nΠιστεύεις πως με επερωτήσεις στην βουλή του τύπου στην οδό ΒΑΛΑΤΣ υπάρχει ένας γερανός επικίνδυνος και τι θα κάνει ο αρμόδιος υπουργός , εξετέλεσες το καθήκον σου έναντι των Λαρισαίων;\nΤην ξέρεις την οδό ΒΑΛΑΤΣ αλοιφοβελόπουλε;\nΈλα λοιπόν στην Λάρισα να σου την δείξουν . Με την ευκαιρία αυτήν έλα και στην Ροδιά Τυρνάβου να δεις τις ζημιές από τις θεομηνίες. Την θυμάσαι την Ροδιά πολιτικέ αλητάκο;\nΘα σου την δείξουν οι φίλοι σου.\nΕρχόμενος εδώ φέρε τους τίτλους σπουδών σου να δούμε τι πτυχίο έχεις , από ποια χώρα και πότε και πώς το πήρες.\nΟυδέν κρυπτόν υπό τον ήλιον Βελόπουλε.\nΨάξε όσο θέλεις για την οικογένεια μου. Ψάξε 3 γενιές για μένα και για συγγενείς μου. Έχεις τους ανθρώπους σου σε κάτι παράξενες υπηρεσίες. Θα βρεις άνδρες τίμιους που τιμούν την φιλία και υπηρετούν την πατρίδα.\nΘα βρεις νεκρό στο αλβανικό μέτωπο αδερφό του παππού μου, θα βρες ήρωες στην Μικρά Ασία . Θα βρεις επίσης σε ένα βιβλίο που χρηματοδότησε το Αριστοτέλειο Πανεπιστήμιο Θεσσαλονίκης όπου αναγράφεται πώς η οικογένεια μου εξοπλίστηκε κρυφά στην τουρκοκρατούμενη Σμίξη Γρεβενών το 1906 με δύο όπλα και 120 φυσίγγια για την προετοιμασία του μακεδονικού αγώνα. Αυτά θα βρεις. Δείξε μας και εσύ κάτι τέτοιο. Απέδειξε τουλάχιστον από πια πλευρά ήσασταν , ψευτοπατριώτη. Το πολιτικό σου τέλος έφτασε. Πρόδωσες δυστυχώς ελπίδες και όνειρα, άφιλο ανθρωπάκι.\nΟ Αβραάμ Λίνκολν είπε : “Μπορείς να τους ξεγελάς όλους για λίγο καιρό. Λίγους όλο το καιρό, αλλά όχι όλους όλο το καιρό”, ψευταράκο”.